CELEX: 32009R0966
Language: da
Date: 2009-10-15 00:00:00
Title: Kommissionens forordning (EF) nr. 966/2009 af 15. oktober 2009 om ændring af forordning (EF) nr. 657/2008 om gennemførelsesbestemmelser til Rådets forordning (EF) nr. 1234/2007 for så vidt angår EF-støtte til uddeling af mælk og mejeriprodukter til skoleelever

16.10.2009   
            
            
               DA
            
            
               Den Europæiske Unions Tidende
            
            
               L 271/10
            
         
      KOMMISSIONENS FORORDNING (EF) Nr. 966/2009
   af 15. oktober 2009
   om ændring af forordning (EF) nr. 657/2008 om gennemførelsesbestemmelser til Rådets forordning (EF) nr. 1234/2007 for så vidt angår EF-støtte til uddeling af mælk og mejeriprodukter til skoleelever
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 102 sammenholdt med artikel 4, og
   ud fra følgende betragtninger:
   
               (1)
            
            
               Erfaringerne viser, at nogle af de produkter, der for tiden er anført i bilag I til Kommissionens forordning (EF) nr. 657/2008 (2), ikke findes på markedet i en lang række medlemsstater.
            
         
               (2)
            
            
               Produktlisten bør derfor udvides for at sikre, at et større udvalg af de støtteberettigede produkter kan anvendes i medlemsstaterne. Støttesatsen for produkterne i kategori II bør ikke ændres, da udvidelsen af produktlisten ikke medfører nogen ændring af parametrene for fastsættelse af støttesatsen.
            
         
               (3)
            
            
               Erfaringerne viser også, at definitionerne af ost og sødestoffer ikke er omfattende nok, og de bør derfor ændres.
            
         
               (4)
            
            
               Forordning (EF) nr. 657/2008 bør derfor ændres.
            
         
               (5)
            
            
               Forvaltningskomitéen for den Fælles Markedsordning for Landbrugsprodukter har ikke afgivet udtalelse inden for den af formanden fastsatte frist —
            
         UDSTEDT FØLGENDE FORORDNING:
   Artikel 1
   Bilag I til forordning (EF) nr. 657/2008 affattes som angivet i bilaget til denne forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. oktober 2009.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 299 af 16.11.2007, s. 1.
   
      (2)  EUT L 183 af 11.7.2008, s. 17.
   
      BILAG
      
         
            »BILAG I
            
               LISTE OVER PRODUKTER BERETTIGET TIL EF-STØTTE
            
            
               Kategori I
            
            
                        a)
                     
                     
                        varmebehandlet mælk (1)
                        
                     
                  
                        b)
                     
                     
                        varmebehandlet mælk med chokolade, frugtsaft (2) eller aromatiseret, med indhold af mælk som nævnt i litra a) på mindst 90 vægtprocent og med indhold af tilsat sukker (3) og/eller honning på højst 7 %
                     
                  
                        c)
                     
                     
                        fermenterede mejeriprodukter, også med frugtsaft (2), også aromatiseret, med indhold af mælk som nævnt i litra a) på mindst 90 vægtprocent og med indhold af tilsat sukker (3) og/eller honning på højst 7 %.
                     
                  
               Kategori II
            
            Aromatiserede og ikkearomatiserede mejeriprodukter med frugt (4), også fermenterede, med indhold af mælk som nævnt i kategori I, litra a), på mindst 75 vægtprocent og med indhold af tilsat sukker (5) og/eller honning på højst 7 %.
            
               Kategori III
            
            Frisk og forarbejdet ost, med indhold af andre bestanddele end mælkebestanddele (6) på højst 10 %.
            
               Kategori IV
            
            Grana Padano-ost og Parmigiano Reggiano-ost.
            
               Kategori V
            
            Ost, med indhold af andre bestanddele end mælkebestanddele på højst 10 %, og som ikke henhører under kategori III og IV (6).
         
      
      
         (1)  Herunder laktosefri mælkedrik.
      
         (2)  Frugtsaft anvendes i henhold til Rådets direktiv 2001/112/EF af 20. december 2001 om frugtsaft og visse lignende produkter bestemt til konsum.
      
         (3)  I denne kategori forstås ved »sukker« varer henhørende under KN-kode 1701 og 1702. I produkter i denne kategori anvendes sødestoffer i henhold til Europa-Parlamentets og Rådets direktiv 94/35/EF af 30. juni 1994 om sødestoffer til brug i levnedsmidler.
      
         (4)  I denne kategori skal mejeriprodukter med frugt altid indeholde frugt, frugtpulp, frugtpuré eller frugtsaft. I denne kategori forstås ved »frugt« varer, der henhører under kapitel 8 i den kombinerede nomenklatur. Frugtsaft, frugtpulp og frugtpuré anvendes i henhold til Rådets direktiv 2001/112/EF af 20. december 2001 om frugtsaft og visse lignende produkter bestemt til konsum.
      
         (5)  I denne kategori forstås ved »sukker« varer henhørende under KN-kode 1701 and 1702. Det sukker, der er tilsat frugten, medregnes i det samlede indhold af tilsat sukker på 7 %. I produkter i denne kategori anvendes sødestoffer i henhold til Europa-Parlamentets og Rådets direktiv 94/35/EF af 30. juni 1994 om sødestoffer til brug i levnedsmidler.
      
         (6)  Produkter i denne kategori skal opfylde betingelserne i punkt II i bilag XII til forordning (EF) nr. 1234/2007.